**Критеријуми оцењивања за предмет Музичка култура**

Оцењивање из предмета Музичка култура обавља се полазећи од ученичких способности, степена спретности и умешности.

Уколико учениик нема развијене посебне способности, приликом оцењивања узима се у обзир индивидуално напредовање у односу на претходно постигнуће, могућности и ангажовање ученика у наставном процесу.

 Ангажовање ученика обухвата: одговоран однос према раду, постављеним задацима, активно учествовање у настави, сарадња са другима и исказано интересовање и мотивација за учење и напредовање.

Бројчано оцењивање успеха ученика из предмета обавља се на основу следећих критеријума и стандарда:

**Основни ниво - оцена довољан 2/добар 3**

**Област: Музичко стваралаштво**

Ученик треба да:

- препозна основне елементе музичке писмености;

- опише основне карактеристике музичких инструмената и састава, историјско-стилских периода, музичких жанрова и народног стваралаштва.

**Област: Слушање музике**

Ученик треба да:

- на основу слушања музичких примера именује музичке изражајне елементе, извођачки састав, музичке жанрове, српски музички фолклор.

**Област: Извођење музике**

Ученик треба да:

- пева једноставне дечије, народне или популарне композиције;

- изводи једноставне дечије, народне или популарне композиције на бар једном инструменту, уз помоћ наставника.

**Средњи ниво - оцена врло добар 4**

**Област: Музичко стваралаштво**

Ученик треба да анализира повезаност:

- музичких елемената и карактеристика музичких инструмената са музичком изражајношћу;

- структуре и драматургије одређеног музичког жанра;

- облика народног музицирања са специфичним контекстом народног живота.

**Област: Слушање музике**

Ученик треба да:

- опише и анализира карактеристике и елементе звучног примера;

- препозна структуру одређеног жанра.

**Област: Извођење музике**

Ученик треба да:

- пева једноставне дечије, народне или популарне композиције;

- изводи једноставне дечије, народне или популарне композиције на бар једном инструменту, без помоћи наставника.

**Напредни ниво - оцена одличан 5**

**Област: Музичко стваралаштво**

Ученик треба да:

- зна функцију елемената музичке писмености и извођачких састава у оквиру музичког дела;

- разуме историјске и друштвене околности настанка жанра и облика музичког фолклора;

- критички и аргументовано образлаже свој суд.

**Област: Слушање музике**

Ученик уме да анализира слушни пример и открије везу опажених карактеристика са:

- структуралном и драматуршком димензијом звучног примера;

- жанровским и историјско-стилским контекстом звучног примера;

- контекстом настанка и примене различитих облика музичког фолклора.

**Област: Извођење музике**

Ученик треба да:

- изведе разноврсни музички репертоар певањем и свирањем као солиста и у школским ансамблима.

Следеће категорије се оцењују посебно, а све заједно чине закључну оцену:

- преглед свеске - провера и оцењивање музичке писмености;

- усмена провера знања - познавање музичких епоха, стилова, музичких инструмената, композитора и композиција;

- заједничко и индивидуално певање и музицирање на часу, слушање музике и учешће целог одељења које захтева добру сарадњу међу ученицима;

- израда презентација у старијим разредима (7. и 8. разред);

- ангажовање у ваннаставним активностима, секцијама, певање у школском хору, учествовање на школским приредбама (музичке тачке, певање, свирање).

Ученик треба да има најмање 4 (у петом разреду) и 2 оцене (од 6. до 8. разреда).

Оцена служи као средство за мотивацију ученика и има функцију награде за залагање, интересовање и добар однос и поштовање према предмету и наставном процесу.

 Предметни наставник:

 Јована Ђокић

**Критеријум оцењивања за предмет Ликовна култура**

На сваком раду оцењује се квалитет линија, грађење облика, односа облика и простор у композицији, познавање технике и материјала (подразумева се да у вишим разредима гледа и користи све оно што је савладано у претходним разредима и примењује у даљем раду.

5. разред-креира облике (грађу и тродимензионалност облика) помоћу одговарајућих врста линија, међусобни однос облика-постављање елементарних композиција у којима се види однос величина облика, ритам и кретање; савладаност цртачких, вајарских и колажних техника.

6. разред-креира материјализацију облика описивањем грађе, текстуре, светлине и боје облика; у којој мери су савладане сликарске, колажне и цртачке технике.

7. разред- креира просторне композиције у којима се обраћа пажња на пропорционалност (делова композиције у односу на величину и пропорције облика, фигура, архитектуре…) и равнотежу свих елемената композиције, у којој мери су савладане цртачке, сликарске, графичке технике и фотографија.

8. разред-креира динамику композиције-функционисање елемената композиције (сродност и разнородност елемената, контраст, јединство и доминантно у композицији; апстракција облика); у којој мери су савладане цртачке, сликарске, колажне технике и технике савремених медија.

На једном раду се реализује један или више задатака предвиђених планом и програмом за тај разред. За сваки рад предвиђено је унапред који се задаци раде као и време реализације (1, 2 или више часова) које се саопштава ученицима пре почеткa израде сваког задатка.

Сваки рад (цртеж, слика итд.) оцењује се једном оценом у коју улази:

1. оствареност циљева, односно стандарда; да ли је урађен предвиђени задатак-50% оцене

Напредни ниво - рад се по свом квалитету издваја од осталих радова, ученик је способан да своју идеју јасно изрази: одабиром мотива који представља са употребом материјала који користи у раду, осмисли нова визуелна решења, примени нове методе, технике и материјале, описује, повезује и уочава разлике на свом и радовима друге деце, упоређује са уметничким делима, учествује у изради школских паноа, уређењу школског простора, изради ликовних инсталација, украса…

Средњи ниво - одабира адекватан садржај и размишља о начину на који ће представити своју идеју, да се што више уживи у задатак и препусти маштању, описује свој рад и радове друге деце.

Основни ниво - ученици који нису склони визуелном изражавању имаће посебну помоћ, једноставније задатке у стварању композиције и нижи критеријум оцењивања. Очекује се да направе мали помак у односу на претходни рад, описују свој рад, труде се, прате школски програм и време реализације предвиђено за израду задатка.

1. заинтересованост и посвећеност (труд и ангажованост на сваком часу)-30% оцене.
2. 3) маштовитост и оригиналност-10% оцене - важно је да сваки ученик прикаже идеју на свој начин. Прецртавање од других, са табле и примера није пожељно.
3. 4) напредовање у односу на претходни период 10% оцене.

ррпрпрмдм4)

 Предметни наставник:

 Ивана Вујић

**ФИЗИЧКО И ЗДРАВСТВЕНО ВАСПИТАЊЕ - критеријуми за оцењивање**

Праћење развоја и напредовања ученика у достизању исхода и стандарда постигнућа, као и напредовање у развијању компетенција у току школске године обавља се формативним и сумативним оцењивањем.

Оценом се изражава:

**1) оствареност циљева и прописаних, односно прилагођених стандарда постигнућа, достизање исхода и степена развијености компетенција у току савладавања програма предмета;**

**2) ангажовање ученика у настави, ношење чисте спортске опреме;**

**3) напредовање у односу на претходни период;**

**4) препорука за даље напредовање ученика.**

Праћење и оцењивање

•Усвојеност здравствено-хигијенских навика прати се на основу утврђивања нивоа правилног држања тела и одржавања личне и колективне хигијене.

• Однос према раду вреднује се на основу редовног и активног учествовања у наставном процесу, такмичењима и ваншколским активностима.

• Оцењивање степена савладаности моторичких знања и умења зависи од напредовања ученика у току школске године. Наставник на почетку школске године процењује степен развијености компетeнција ученика иницијалним мерењем у оквиру одређене области.

ОСПОСОБЉЕНОСТ У ВЕШТИНАМА - подразумева ниво савладаности садржаја програма физичког васпитања:

* Спортске игре (кошарка, одбојка, рукомет, фудбал),
* Атлетика (трчање, скокови, бацање),
* Вежбе на справама и тлу тло, прескок, греда, двовисински разбој, кругови, коњ са хватаљкама, вратило, разбој),
* Плес, ритмичка гимнастика, стони тенис и вежбе обликовања

**Основни ниво**

У подобласти СПОРТСКЕ ИГРЕ ученик/ца: - игра спортску игру примењујући основну технику, неопходна правила и сарађује са члановима екипе, зна функцију спортске игре, основне појмове, неопходна правила, основне принципе тренинга и пружа прву помоћ.

**Средњи ниво**

У подобласти СПОРТСКЕ ИГРЕ ученик/ца: - игра спортску игру примењујући виши ниво технике, већи број правила, једноставније тактичке комбинације и уз висок степен сарадње са члановима екипе, зна функцију и значај спортске игре, већи број правила, принципе и утицај тренинга.

**Напредни ниво**

У подобласти СПОРТСКЕ ИГРЕ ученик/ца: - игра спортску игру примењујући сложене елементе технике, испуњавајући тактичке задатке, учествује у организацији утакмице и суди на утакмицама- зна тактику игре, систем такмичења, начин организовања утакмице и суди.